דמי הבראה - החלטת מעקב מיום 19.7.09

**שכר והסכמי עבודה**

**רח' קפלן 1, ת.ד.3100, ירושלים. טל : 02-5317189, פקס : 02-5695372**

ירושלים,   כ"ט בתמוז התשס"ט  
21 ביולי 2009

חוזר הע - כללי הסכם  
2009-1-33

אל: המעסיקים בשירות הציבורי

הנדון : **החלטת מעקב מיום 19.7.09 בהמשך להסכם קיבוצי מיום 16.6.09 בדבר תשלום חלקי של דמי הבראה בשירות הציבורי בשנים 2009 ו- 2010.**

חוזרנו הע 2009-1-26

בהמשך להסכם הקיבוצי מיום 16.6.09 בעניין תשלום דמי ההבראה בשנים 2009 ו- 2010 להלן הוראות המחליפות, בנושאים המפורטים בחוזר זה, את הוראות ההסכם הקיבוצי. זאת, על פי החלטת ועדת מעקב מיום 19.7.09.

יצוין כי הוראות אלה חלות אך ורק על עובדים המועסקים אצל המעסיקים החתומים על ההסכם הקיבוצי מיום 16.6.09, אשר משכורותיהם מחושבות לפי הסכמים קיבוציים החלים לגבי הדירוגים המיוצגים ע"י הסתדרות העובדים הכללית החדשה:

1 .      במקום האמור בסעיף 4 ד' לחוזרנו שבסימוכין, יש לנהוג כדלקמן לגבי עובד שדמי ההבראה משולמים לו כרכיב נפרד אך אינם משולמים כתשלום שנתי:

א.        אם העובד מועסק אצל מעסיק בשנת 2009 ואילך:

1)         יש להפחית את דמי ההבראה המשולמים לעובד בעד התקופה מיום 1.7.09 עד יום 31.12.09, או חלקה, במחצית (50%).

2)         בעד שנת 2010 יש לנהוג כדלקמן:

אין לשלם דמי הבראה לעובד בעד התקופה הראשונה של שנת 2010, אשר אורכה שווה לאורך תקופת העסקתו אצל המעביד בתקופה שמיום 1.1.09 עד יום 30.6.09, ככל שהועסק בתקופה זו או חלק ממנה.

בעד התקופה שלאחר התקופה הראשונה של 2010, כאמור לעיל, ועד סוף שנת 2010 (כולל משכורת חודש דצמבר 2010 המשולמת ב- 1.1.2011), יש להפחית את דמי

הבראה המשולמים לעובד במחצית (50%).

לדוגמא:

אם עובד החל לעבוד ביום 1.3.09 ועבד בכל התקופה עד יום 30.6.09 (ארבעה חודשים) והמשיך לעבוד גם בשנת 2010: אין לשלם לו דמי הבראה בתקופה שמיום 1.1.2010 עד ליום 30.4.2010 ובעד התקופה שמיום 1.5.2010 עד ליום 31.12.2010 יש להפחית את דמי ההבראה המשולמים לו במחצית.

ב.        אם העובד לא הועסק את המעביד בשנת 2009 – יש להפחית את דמי ההבראה המשולמים לו במהלך שנת 2010 במחצית (50%).

2 .      בנוסף לאמור בסעיף 8 ד' לחוזרנו שבסימוכין, הפחתת דמי ההבראה לא תבוא בחשבון גם לגבי מענק שמשלם מעביד לעובד במהלך ועקב עבודתו (ולא רק מענק המשולם עקב סיום עבודה), וזאת ככל שרכיב דמי ההבראה כלול בבסיס לחישוב המענק האמור (לדוגמא: תמריץ אחיות).

                                                                                         בברכה,

                                                                                        אילן לוין

                                                                       הממונה על השכר והסכמי עבודה

העתק :

מר שמואל הולנדר – נציב שירות המדינה

מר שלמה בוחבוט – יו"ר מרכז השלטון המקומי וראש עיריית מעלות תרשיחה

מר רון מוסקוביץ' – מנכ"ל מרכז השלטון המקומי

עו"ד דן בן חיים -  הממונה על הסכמי עבודה ושכר במרכז השלטון המקומי

מר אשר בן שושן – נציג שלוש הערים הגדולות, סמנכ"ל משאבי אנוש ומינהל בעיריית תל-אביב

מר יצחק ישועה - מנכ"ל מרכז המועצות האזוריות

מר דב דומברוביץ' - מזכיר חבר המועצות הדתיות

פרופ' נדב לירון - יו"ר ועדת השכר של ור"ה, נציג המוסדות להשכלה גבוהה

גב' דבורה סגל – מזכירת ור"ה

פרופ' שלמה מור-יוסף - מנכ"ל הסתדרות מדיצינית הדסה

מר גבי גל – סמנכ"ל שירותי בריאות כללית

גב' אסתר דומיניסיני – מנכ"ל המוסד לביטוח לאומי

מר יוסי פרחי – מנכ"ל שירות התעסוקה

גב' נירה עילם – סגנית מנהלת משאבי אנוש, הסתדרות מדיצינית הדסה

מר קובי מור - מנכ"ל רשות שדות התעופה

מר אבי הוכמן – מנכ"ל חברת דואר ישראל בע"מ

איגודי ערים לכבאות

(2009-89)